Staking in suikerbedryfArgieffoto (Foto: health.howstuffworks.com) Ongeveer 5 000 werkers in die suikerbedryf begin Dinsdag staak ná loononderhandelings vasgeval het. Werknemers van Tongaat Hulett en Illovo Sugar eis ŉ loonverhoging van 10.5%, terwyl die werkgewers se finale aanbod steeds op 8.5% staan. Michelle Jean-Louis, woordvoerder vir Tongaat Hulett, het Maandag gesê die werkers is geregtig daarop om te staak. “ŉ Stakingskennisgewing is kragtens die onderhandelingsproses op 23 Mei uitgereik,” het Jean-Louis gesê. “Volgens hierdie kennisgewing mag die werknemers van Dinsdag, 27 Mei, ŉ beskermde staking onderneem.” Sy sê vakbondverteenwoordigers en bestuur in die suikerbedryf het Maandag steeds vergader om ŉ bevredigende oplossing te vind. -SAPA